Mwele Ntuli Malecela

Mwele Ntuli Malecela (26 Machi 1963 - 10 Februari 2022) alikuwa mkurugenzi wa taasisi ya tafiti za kiafya Tanzania (NIMR). Aliwania nafasi ya mgombea wa urais kupitia Chama Cha Mapinduzi (CCM) katika uchaguzi mkuu wa mwaka 2015. Kuanzia Aprili 2017 Mwele Malecela alikuwa akifanya kazi na Shirika la Afya Duniani (WHO) upande wa Afrika kama msimamizi wa masuala ya utawala, sera na ushauri wa kidiplomasia.

Maisha ya awali na kazi
Baada ya kuhitimu shahada ya kwanza katika masuala ya wanyama katika Chuo Kikuu cha Dar es Salaam alijiunga na taasisi ya tafiti za kiafya (NIMRI) mnamo mwaka 1987. Katika kipindi hicho Mwele alifafanya tafiti za ugonjwa wa homa ya matende katika kituo cha Amani.

Baada ya hapo aliendelea na elimu ya juu katika chuo kiitwacho London School of Hygiene and Tropical Medicine ambako alitunukiwa shahada yake ya pili mwaka 1990 na shahada ya uzamivu mwaka 1995.
Aliendelea na tafiti zake katika taasisi ya NIMRI mpaka kufikia mwaka 1998 ambapo alipewa cheo cha mkurugenzi wa tafiti. Mwaka 2000 Mwele alikua kiongozi wa program ya homa ya matende, ambayo imekua ikifanya kazi katika wilaya takribani 53.  

Maisha ya kisiasa
Malecela alijiunga na Chama cha Mapinduzi (CCM) mnamo mwaka 1981 alipokuwa Kilakala. Kwa wakati huo  alihitajika kupata mafunzo maalumu kwanza kabla ya kujiunga na chama. Dokta Malecela alifanya mafunzo hayo mwezi Aprili 1981 na baada ya hapo amekuwa mwanachama wa kudumu hadi kufikia sasa.

Marejeo

Jamii:waliozaliwa 1963
Jamii:Waliofariki 2022
Jamii:Wanasiasa wa Chama Cha Mapinduzi (CCM)
Jamii:Wikipedia Editathon 2018
Jamii:Wanasayansi wa Tanzania